La biblioteca Infantil celebra les Falles amb una sorollosa i divertida globotà
2025-07-24

L’equip de Biblioteques Municipals de Burjassot vol que els xiquets i les xiquetes de la casa comencen a celebrar la setmana fallera de la manera més divertida possible.

Per a això, el dimarts 12 de març a les 18 hores, la Plaça de la Casa de Cultura acollirà una sorollosa i divertida globotà que servirà per a celebrar aquestes festes amb els usuaris i les usuàries de la Biblioteca Infantil i que serà el preludi del que, a partir del dia 15 de març, succeirà en el municipi: la celebració de les Falles.

Des de l’equip de Biblioteques animen a grans i menuts a participar en aquesta divertida activitat en la qual, una vegada més, els usuaris de la Biblioteca Infantil i les seues famílies seran els protagonistes absoluts.